จ้าวชงกั๋ว

จ้าวชงกั๋ว (; 137–52 ปีก่อนคริสตกาล) เป็นผู้บัญชาการทหารและขุนนางชาวจีนในสมัยราชวงศ์ฮั่นตะวันตก จ้าวเกิดในครอบครัวขุนนางทางตะวันออกของมณฑลกานซู่ในปัจจุบัน และศึกษาเรื่องวิชาทหารตั้งแต่ยังหนุ่ม ประมาณ 100 ปีก่อนคริสตกาล เขาได้เข้าร่วมหน่วยทหารม้าชั้นยอดที่ชื่อ Feathered Forest ซึ่งเพิ่งก่อตั้งขึ้น ปีถัดมา เขารบกับซฺยงหนูในกองทัพของขุนพลหลี่ กวังลี่ และได้รับบาดเจ็บสาหัสจากการสู้รบ จักรพรรดิฮั่นอู่ประทับใจในผลงานของเขา จึงโปรดเลื่อนตำแหน่งให้ เขาได้รับแต่งตั้งให้ดำรงตำแหน่งเสนาธิการสูงสุดแห่งหน่วยทหารม้า ใน 80 ปีก่อนคริสตกาล เขาได้รับแต่งตั้งให้ดูแลพระราชอุทยานหลวง และควบคุมการผลิตเหรียญกษาปณ์ด้วย

ใน 74 ปีก่อนคริสตกาล เขาร่วมมือกับฮั่ว กวาง ผู้นำทางการเมือง เพื่อปลดจักรพรรดิหลิว เฮ่อที่เพิ่งขึ้นครองราชย์ และแต่งตั้งจักรพรรดิฮั่นเซฺวียนขึ้นครองราชย์แทน ด้วยเหตุนี้ เขาจึงได้รับแต่งตั้งเป็นอิงผิงโหว และได้รับการเลื่อนตำแหน่งเป็นแม่ทัพหลัง

 อ้างอิง 
 Edward L. Dreyer: Zhao Chongguo. A Professional Soldier of the Former Han Dynasty. In: The Journal of Military History 72, July 2008, 3, , S. 665–725.
 Zhao Lisheng 赵俪生: Gudai Xibei tuntian kaifa shi 古代西北屯田开发史 (Geschichte der Tuntian-Entwicklung im alten Nordwesten). Lanzhou: Gansu wenhua chubanshe, 1997

 แหล่งข้อมูลอื่น 
 Zhao Chongguo - Chinesisch
 Edward L. Dreyer: Zhao Chongguo (Abstract)  - Englisch
 tuntian system  - Englisch

หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันตก
หมวดหมู่:ราชวงศ์ฮั่น